Wen die wêreld terug | Netwerk24
Wen die wêreld terug
Deur Stephan Joubert 06 November 2019 00:00
Die wêreld word warmer. Riviere word vuiler. Drinkwater word minder. Woude word afgekap. Skaars diersoorte word uitgewis. God se kosbare skepping is onder druk soos nooit tevore nie en die grootste oorsaak hiervan is mense.
Wat kan ek en jy hieraan doen? Dalk nie veel nie, sou jy vinnig sê. Ons dink dit is regerings, groot korporasies en internasionale bewegings se werk. Maar dit onthef ons nie van ons aanstelling van Genesis 1 se dae af as beelddraers en oppassers van God se skepping nie.
Ons mag nooit dié verantwoordelikheid systap nie. Hoe klein ook al, ons elkeen kan 'n bydrae lewer. Om minder plastieksakke en elektrisiteit te gebruik, is reeds die regte roete; so ook om ander bewus te maak van hul verantwoordelikheid om God se wêreld te bewaar.